[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Margus Pedaste: o\u0303petajate ja\u0308relkasvust ja va\u0308a\u0308rtustamisest"}, {"text_idx": "#000004", "text": "O\u0303petajate ja\u0308relkasv ei ole piisav ja amet piisavalt va\u0308a\u0308rtustatud \u2013 ku\u0308simus on riiklikult rahastatud programmi puudumises, kirjutab professor Margus Pedaste."}, {"text_idx": "#000005", "text": "Riigikogu kultuurikomisjon on so\u0303nastatud kaks uurimisprobleemi:"}, {"text_idx": "#000006", "text": "o\u0303petajate ja\u0308relkasv ei ole piisav;o\u0303petajaamet ei ole piisavalt va\u0308a\u0308rtustatud."}, {"text_idx": "#000007", "text": "Miks on vaja neid probleeme lahendada? Teemapu\u0308stitusest la\u0308htuvalt on o\u0303petajate ja\u0308relkasv ja o\u0303petajaameti va\u0308a\u0308rtustatus Eesti riigi ja\u0308tkusuutlikkuse alustala."}, {"text_idx": "#000008", "text": "No\u0303ustun, et need on va\u0308ga ta\u0308htsad probleemid ja na\u0308en, et nende lahendamisel on oma vo\u0303imalused u\u0308likoolidel, koolidel ja lasteaedadel, kuid laiemalt kogu u\u0308hiskonnas ning kindlasti ka riigikogul ja valitsusel."}, {"text_idx": "#000009", "text": "Ma olen ku\u0308ll kolmel korral vo\u0303itnud vabariikliku bioloogiaolu\u0308mpiaadi, kuid see ei tee mind veel heaks o\u0303petajaks. Ainealastest teadmistest ja oskustest on va\u0308he, kui ei oska teisi o\u0303petada.Ma olen ku\u0308ll va\u0308hemalt kolmel korral valitud o\u0303pilaste poolt kooli lemmiko\u0303petajaks, kuid see ei tee mind veel heaks o\u0303petajaks. Meeldimisest on va\u0308he, kui sellega ei kaasne o\u0303pilaste potentsiaali avamist.Ma olen ku\u0308ll 15 aastat koolis bioloogia o\u0303petajana to\u0308o\u0308tanud ja 20 aastat o\u0303petajaid koolitanud, kuid see ei tee mind veel heaks o\u0303petajaks. Kogemusest on va\u0308he, kui seda su\u0308steemselt ei uurita, kui ei loeta teiste la\u0308bi viidud uuringuid ja kui ei o\u0303pita ise sellele tuginevalt.Minu koolio\u0303pilastest on ta\u0308naseks ku\u0308mmekond neid, kes ise koolis o\u0303petajana to\u0308o\u0308tavad. Selle u\u0308le on mul hea meel. Ma usun, et see teeb u\u0308hest o\u0303petajast hea o\u0303petaja."}, {"text_idx": "#000010", "text": "Kui ra\u0308a\u0308gime o\u0303petajate ja\u0308relkasvu kriisist ja o\u0303petajate asendusvajadusest vanuse vo\u0303i varase koolist lahkumise to\u0303ttu, siis on oluline, et iga o\u0303petaja to\u0308o\u0308taks koolis vo\u0303i lasteaias va\u0308hemalt ku\u0308mme aastat. Et ta tahaks seda teha. Teeks ro\u0303o\u0303muga ja kasvataks ja\u0308relkasvu."}, {"text_idx": "#000011", "text": "Praegu on Eesti o\u0303petaja staaz\u030c ku\u0308ll OECD riikide u\u0308ks suuremaid, kuid noored o\u0303petajad ei na\u0308e soovi pikalt kooli ja\u0308a\u0308miseks. 41 protsenti alla 35-aastastest o\u0303petajatest soovivad veel o\u0303petajana to\u0308o\u0308tada kuni viis aastat. Selles vanusru\u0308hmas ei ole neid nii palju u\u0308heski teises OECD uuringus osalenud riigis vo\u0303i majanduspiirkonnas."}, {"text_idx": "#000012", "text": "O\u0303petajate ja\u0308relkasvu nimel tegutsemine peab algama juba lasteaiast ja ja\u0308tkuma po\u0303hikoolis ning gu\u0308mnaasiumis. Iga o\u0303petaja kvaliteediindikaatoriks peab olema see, mitmest tema o\u0303pilasest on saanud o\u0303petaja. See info tuleb registrite ajastul lisada Eesti Hariduse Infosu\u0308steemi iga o\u0303petaja juurde. Siis saame uurida, millised o\u0303petajate tegevused viivad probleemi lahendamiseni."}, {"text_idx": "#000013", "text": "O\u0303petajate ja\u0308relkasv so\u0303ltub just koolidest ja laiemalt kogu u\u0308hiskonnast. Meie suhtumisest ja eeskujust. O\u0303petajaameti va\u0308a\u0308rtustamisest."}, {"text_idx": "#000014", "text": "Mul on hea meel na\u0308ha, et u\u0308ha enam na\u0308idatakse ka meedias o\u0303petajaameti vo\u0303lusid. Igas ametis on muresid, va\u0308ljakutseid ja ro\u0303o\u0303me. Meie valik on, mida esile to\u0303sta. OECD TALIS 2018 uuring na\u0308itab vo\u0303rdluses 2013. aasta andmetega, et o\u0303petajad tajuvad enda ameti va\u0308a\u0308rtustamist u\u0308hiskonnas pea kaks korda enam kui viis aastat varem. Oleme vo\u0303rdluses keskmike seas ja u\u0308ks suurimaid to\u0303usjaid."}, {"text_idx": "#000016", "text": "Uuringuid na\u0308itavad, et o\u0303petaja vajab va\u0308ljakutseid. Selleks on aga vaja karja\u0308a\u0308riredelit. Alustav ja suure kogemusega o\u0303petaja ei peaks tegema koolis ta\u0308pselt sama to\u0308o\u0308d. Nii nagu u\u0308likoolis on meil o\u0303petajad, assistendid, lektorid, dotsendid ja professorid, peaks ka koolis olema vo\u0303imalik vertikaalne liikumine karja\u0308a\u0308ris."}, {"text_idx": "#000017", "text": "Nii nagu u\u0308likoolis keskendub u\u0308ks professor haridustehnoloogiale, teine o\u0303petajaharidusele ja kolmas eripedagoogikale, peaks ka koolis olema vo\u0303imalik horisontaalne liikumine karja\u0308a\u0308ris."}, {"text_idx": "#000018", "text": "Erineva kompetentsusega o\u0303petajate sisulisest koosto\u0308o\u0308st saavad su\u0308ndida uued ideed ja lahendused nii koolis kui ka laiemalt u\u0308hiskonnas olulistele probleemidele."}, {"text_idx": "#000019", "text": "Kutsestandardite su\u0308steemi loomisega seitsme aasta eest lo\u0303ime aluse karja\u0308a\u0308rimudelile, kuid nu\u0308u\u0308d na\u0308eme, et o\u0303petajad, u\u0308likoolid ning haridus- ja teadusministeerium peavad oma tarkuse u\u0308hendama, et koolide ja lasteaedade jaoks karja\u0308a\u0308rimudelid va\u0308lja pakkuda. Ha\u0308sti oluline on sarnaselt Rootsile vo\u0303tta fookusesse ka juba to\u0308o\u0308tavad o\u0303petajad ning siduda mudelid palgapoliitikaga."}, {"text_idx": "#000020", "text": "\"Kui o\u0303petajatel on arenguvo\u0303imalus ja va\u0308ljakutsed, siis tahavad ka nende o\u0303pilased senisest enam ise o\u0303petajaks saada.\""}, {"text_idx": "#000021", "text": "Poliitikute u\u0308lesanne on siin vahendite eraldamine, et oleks vo\u0303imalik to\u0308o\u0308tasu diferentseerida vastavalt u\u0308lesannete mahule ja keerukusele ning sellega kaasnevale vastutusele. Vo\u0303i et oleks ka vo\u0303imalus vo\u0303tta vaba semestrit enese ta\u0308iendamiseks ja arendusto\u0308o\u0308ks vo\u0303i uurimiseks \u2013 praegu vo\u0303imaldatakse seda konkursi korras vaid viiele o\u0303petajale u\u0308le Eesti. Kui o\u0303petajatel on arenguvo\u0303imalus ja va\u0308ljakutsed, siis tahavad ka nende o\u0303pilased senisest enam ise o\u0303petajaks saada."}, {"text_idx": "#000022", "text": "Siit liiguksin ja\u0308rgmise ku\u0308simuse juurde. Nimelt elab oma elu mu\u0308u\u0308t, et u\u0308likoolides on puudus huvilistest o\u0303petajakoolituse vastuvo\u0303tul. Selle tahaksin siinkohal u\u0308mber lu\u0308kata."}, {"text_idx": "#000023", "text": "Na\u0308iteks 2020. aastal tegid avalduse Tartu U\u0308likooli o\u0303petajakoolituse ja haridusteaduste o\u0303ppekavadele 1889 kandidaati. Kuna umbes sama palju on neid Tallinna U\u0308likoolis, siis kokku on see oluliselt enam. Vo\u0303rdluseks vo\u0303ib o\u0308elda, et na\u0308iteks arstio\u0303ppesse oli Tartu U\u0308likoolis avaldusi 676 \u2013 ligi kolm korda va\u0308hem, ja informaatikasse 515 \u2013 ligi neli korda va\u0308hem, kui arvestada lisaks eestikeelsesse o\u0303ppesse astujatele ka ingliskeelsetele kavadele astujaid."}, {"text_idx": "#000024", "text": "O\u0303petajahariduses on isegi konkurss ma\u0308rkimisva\u0308a\u0308rne \u2013 3,8 u\u0308le ko\u0303igi o\u0303ppekavade. To\u0303si, kahjuks ei ole see ko\u0303igil erialadel u\u0308htemoodi ja mo\u0303nevo\u0303rra moonutab pilti vo\u0303imalus esitada mitu avaldust. Matemaatika- ja loodusainete o\u0303petajaks o\u0303ppida soovijaid on ikka liiga va\u0308he."}, {"text_idx": "#000025", "text": "Kui muidu saaksime riigi soovi korral ja raha eraldamisel vastu vo\u0303tta praegusest rohkem u\u0308lio\u0303pilasi, siis nendel erialadel veel mitte. Ka ei ole meil alati vo\u0303imalik piisavalt valida ja nii tuleb teha parimat vo\u0303imalikku arendusto\u0308o\u0308d nendega, kes on otsustanud o\u0303petajaks o\u0303ppima asuda. Siiski, kui riigikogu leiab, et o\u0303petajaid on rohkem vaja, siis u\u0308likoolid on valmis neid rohkem koolitama, kui selleks eraldatakse ka vajalik eelarve."}, {"text_idx": "#000026", "text": "Ku\u0308simus on veel selles, kuidas innustada parimaid tegema valikut o\u0303petajaameti omandamise kasuks?"}, {"text_idx": "#000027", "text": "U\u0308ks konkreetne ja alakasutatud meede on stipendiumid. Juba va\u0308hemalt ligi ku\u0308mme aastat on riik la\u0308bi haridus- ja teadusministeeriumi andnud va\u0308lja o\u0303petajakoolituse erialastipendiumi. Kas teate, paljud u\u0308lio\u0303pilased seda saavad? Sada. Tartu U\u0308likoolis sel su\u0308gisel 51 \u2013 see on 3,9 protsenti o\u0303petajao\u0303ppe u\u0308lio\u0303pilastest. Ja veel. Kas teate mis on selle suurus? 160 eurot. Nii juba aegade algusest saadik."}, {"text_idx": "#000028", "text": "Kas need on ma\u0308rgid o\u0303petajate ja\u0308relkasvu toetamisest kui riiklikult ta\u0308htsast eesma\u0308rgist? Vo\u0303im riigieelarvest raha jagada on riigikogu ka\u0308es. Praegu antakse riigi poolt Eesti ko\u0303rgkoolidele o\u0303petajahariduse stipendiumiteks sama va\u0308he raha kui on seitsme(!) o\u0303petaja miinimumpalk. Samal ajal tahetakse u\u0308likoolidelt igal aastal enam kui tuhandet o\u0303petajat."}, {"text_idx": "#000029", "text": "Oleme ka varem esitanud oma seisukoha, et stipendiumi peaks saama va\u0308hemalt 50 protsenti u\u0308lio\u0303pilastest ja selle suurus peaks olema va\u0308hemalt 500 eurot kuus. See vo\u0303imaldaks u\u0308lio\u0303pilastel enam o\u0303pingutele pu\u0308henduda. Ka u\u0308lio\u0303pilane on inimene."}, {"text_idx": "#000030", "text": "Kui o\u0303pingud on la\u0308bitud (vahema\u0308rkusena, et rahvusvaheliste hindajate ja uuringute po\u0303hjal on meie Eesti ko\u0303rgkoolides va\u0308ga heal tasemel innovaatiline o\u0303petajakoolitus, kus on palju praktikat ning teooria ja praktika ka\u0308ivad ka\u0308sika\u0308es; see ei ole probleemi tuum), siis on ta\u0308htis, et o\u0303petajad la\u0308heksid kooli vo\u0303i lasteaeda o\u0303petajana to\u0308o\u0308le ja panustaksid seal piisavalt kaua."}, {"text_idx": "#000031", "text": "OECD TALIS uuring na\u0308itab suundasid, kuhu tuleks liikuda. Mis prognoosib seda, et o\u0303petaja oleks to\u0308o\u0308ga rahul ja ja\u0308a\u0308ks kauem kooli? O\u0303petaja ha\u0308sti hakkama saamine, o\u0303petajakoolituse la\u0308bimine ja arenguvo\u0303imaluste olemasolu. Neile kolmele tulebki panustada."}, {"text_idx": "#000032", "text": "Millal saab o\u0303petaja ha\u0308sti hakkama?"}, {"text_idx": "#000033", "text": "O\u0303petaja saab ha\u0308sti hakkama siis, kui ta on pu\u0308hendunult la\u0308binud o\u0303petajakoolituse ja tegeleb igapa\u0308evaselt enda arendamisega. Praegu peab iga o\u0303petaja u\u0308mbritsevaga sammu pidamiseks va\u0308hemalt u\u0308he pa\u0308eva na\u0308dalas pu\u0308hendama enda tegevuse uurimisele ja o\u0303ppimisele. Seega ei saa o\u0303petajalt oodata 20 vo\u0303i enama tunni o\u0303petamist na\u0308dalas nagu seda on siiani tehtud."}, {"text_idx": "#000034", "text": "U\u0308helgi o\u0303petajal ei tohiks olla u\u0308le 15 tunni na\u0308dalas, kui ra\u0308a\u0308gime 45-minutilistest tundidest. Alustaval o\u0303petajal ja suure kogemusega pensionieelikust o\u0303petajal ei tohiks neid olla u\u0308le ku\u0308mne na\u0308dalas. Alustav o\u0303petaja alles o\u0303pib praktika ka\u0308igus o\u0303petama."}, {"text_idx": "#000035", "text": "Kogenud o\u0303petajatel on aga suur potentsiaal alustavate ja aeg-ajalt ka edasi jo\u0303udnud kolleegide no\u0303ustamisel, o\u0303ppeprotsessi uurimisel, o\u0303ppematerjalide arendamisel ja kohandamisel. See on nende vo\u0303imalus karja\u0308a\u0308riredelil. Me oleme rumalad, kui selle potentsiaali a\u0308ra raiskame."}, {"text_idx": "#000036", "text": "Samuti oleme rumalad, kui peletame alustavad o\u0303petajad koolist eemale, sest nad peavad to\u0308o\u0308tama normaalsest kaks korda suurema koormusega. Kes on need \"me\"? Mulle tundub, et otsus on poliitikute ka\u0308es."}, {"text_idx": "#000037", "text": "Riigieelarve ma\u0308a\u0308rab selle, millist palka saavad koolide vo\u0303i ka lasteaedade juhid oma tublidele to\u0308o\u0308tajatele maksta. Praegu on eelarve selline, et tuleb o\u0303petajad u\u0308le koormata. See on ebao\u0303iglane. O\u0303petaja on ikkagi inimene."}, {"text_idx": "#000038", "text": "O\u0303petajate ja\u0308relkasvus ja o\u0303petajaameti va\u0308a\u0308rtustamisel ei tohi aga unustada ka o\u0303ppejo\u0303ude. Ka ko\u0303rgkoolide o\u0303ppejo\u0303ud on o\u0303petajad. Ka o\u0303petajakoolitus ja haridusteadus u\u0308likoolides vajab ta\u0308helepanu."}, {"text_idx": "#000039", "text": "Meil on va\u0308ga tublid inimesed. Ilma ma\u0308rkimisva\u0308a\u0308rse eelarveta on nii Tartu U\u0308likool kui ka Tallinna U\u0308likool jo\u0303udnud mainekates u\u0308likoolide pingeridades haridusteadustes maailma tippu\u0308likoolide hulka. See on aga tulnud o\u0303petajatele sarnaselt ebamo\u0303istliku to\u0308o\u0308koormusega, sest lihtsalt ei ole piisavalt raha."}, {"text_idx": "#000040", "text": "\"Eesti Teadusfondi kaudu pole juba aastaid jagunud raha u\u0308helegi haridusteaduslikule uurimisprojektile.\""}, {"text_idx": "#000041", "text": "Riiklik tegevustoetus ei kata isegi o\u0303ppejo\u0303udude miinimumpalkasid. Eesti Teadusfondi kaudu pole juba aastaid jagunud raha u\u0308helegi haridusteaduslikule uurimisprojektile."}, {"text_idx": "#000042", "text": "Meid on pa\u0308a\u0308stnud Euroopa Liidu sotsiaalfond ja regionaalarengu fond ning suurepa\u0308rane rahvusvaheline koosto\u0308o\u0308, mille najal oleme olnud edukad rahvusvaheliste teadus- ja arendusgrantide taotlemisel. Seela\u0308bi saame ka kasu Eestile, aga eelko\u0303ige on see kasu finantseerijale ehk Euroopa Liidule."}, {"text_idx": "#000043", "text": "Kus on aga riigi huvi ja sellele vastavalt ka tugi? Jah, haridus- ja teadusministeerium on ka avanud vo\u0303imalusi mo\u0303ningateks uuringuteks, aga seda on va\u0308ga va\u0308he. Mis on see Education Nation? See on su\u0308ndinud sageli ennastsalgava to\u0308o\u0308 hinnaga ja kaua ei saa see nii ja\u0308tkuda. Selle hoidmiseks tuleb meil u\u0308mber mo\u0303elda see, mis on prioriteedid riigieelarves ja kuidas me va\u0308a\u0308rtustame o\u0303petajate, o\u0303petajakoolitajate ja haridusteadlaste to\u0308o\u0308d."}, {"text_idx": "#000044", "text": "O\u0303petajatele ja o\u0303ppejo\u0303ududele-teadlastele ei piisa tegutsemiseks nende enda missioonist ja teadmistest-oskustest. Tegutsemisvo\u0303imalus so\u0303ltub kolmest olulisest dimensioonist."}, {"text_idx": "#000045", "text": "Esmalt peab olema inimene oma pagasiga (selle eest vastutavad inimene ise ja teised inimesed tema u\u0308mber, kool ja u\u0308likool), teiseks peavad olema sihid (selleks peab olema vabadus ja maailmavaade, mis ulatub iseendast kaugemale \u2013 see so\u0303ltub inimesest ja teistest tema u\u0308mber), kolmandaks peab olema keskkond, mis vo\u0303imaldab inimestel mingis situatsioonis u\u0308hiseid sihte oma pagasile tuginevalt ellu viia (selleks peavad inimesed u\u0308heskoos kujundama koosto\u0308ise ja u\u0308ksteise potentsiaali avamisele orienteeritud koolikultuuri, kuid lisaks on olulised reeglid ja materiaalsed ressursid, mille eest vastutavad seadusandluse koostajad ja eelarve jagajad)."}, {"text_idx": "#000046", "text": "1. Rohkem vo\u0303imalusi arenguks ja erinevate po\u0303nevate to\u0308o\u0308u\u0308lesannete ta\u0308itmiseks o\u0303petajale \u2013 karja\u0308a\u0308riredel, millel on vo\u0303imalik liikuda nii vertikaalselt kui ka horisontaalselt \u2013 nii pakume o\u0303petajatele arendavaid va\u0308ljakutseid, aga vo\u0303imaldame neile ka aega oma potentsiaali rakendamiseks."}, {"text_idx": "#000047", "text": "2. Rohkem vo\u0303imalusi o\u0303pilastele o\u0303petamiseks ja koosto\u0308iseks o\u0303ppimiseks alates lasteaiast ja la\u0308bi kooli \u2013 nii anname vo\u0303imaluse selleks, et saaks tekkida hea tunne teise inimese aitamisest, teisele millegi o\u0303petamisest."}, {"text_idx": "#000048", "text": "3. Rohkem raha o\u0303petajate palkadeks \u2013 nii saame vabastada o\u0303petajate aega enese arendamiseks ja ja\u0308relkasvu kasvatamiseks, nii ja\u0308a\u0308b o\u0303petajale tunne, et ta saab koolis ha\u0308sti hakkama ja tal on arenguvo\u0303imalusi, nii on o\u0303petajal soov kooli ja\u0308a\u0308da."}, {"text_idx": "#000049", "text": "4. Rohkem raha stipendiumiteks \u2013 nii tulevad parimad o\u0303petajaks o\u0303ppima, nii tuleb veel rohkem u\u0308lio\u0303pilasi o\u0303petajaks o\u0303ppima, nii on vo\u0303imalik va\u0308hendada o\u0303pingute ajaks oma to\u0308o\u0308koormust ja senisest enam o\u0303ppimisele pu\u0308henduda."}, {"text_idx": "#000050", "text": "5. Rohkem raha ka o\u0303petajate koolitamiseks ja haridusvaldkonna uuringuteks \u2013 sellest so\u0303ltub innovatsioon, sellest so\u0303ltub ka u\u0308likoolide vo\u0303imekus ette valmistada rohkem uusi o\u0303petajaid ja pakkuda va\u0308a\u0308rtuslikke professionaalse arengu vo\u0303imalusi juba to\u0308o\u0308tavatele o\u0303petajatele, kes vajavad seda vo\u0303imalust iga na\u0308dal."}, {"text_idx": "#000051", "text": "6. Eelneva vo\u0303iks kokku vo\u0303tta riiklikus o\u0303petajakoolituse ja haridusteaduste edendamise programmis sarnaselt IT Akadeemiale."}, {"text_idx": "#000052", "text": "Ta\u0308psemalt oleme need mo\u0303tted avanud riigikogu kultuurikomisjoni istungil ja hea meelega ja\u0308tkame koosto\u0308o\u0308d meie u\u0308histe probleemide lahendamiseks."}, {"text_idx": "#000053", "text": "Kommentaar po\u0303hineb riigikogu kultuurikomisjoni algatatud olulise ta\u0308htsusega riikliku ku\u0308simuse \"O\u0303petajate ja\u0308relkasv ja o\u0303petajaameti va\u0308a\u0308rtustamine kui Eesti riigi ja\u0308tkusuutlikkuse alustala\" arutelul peetud ettekandel."}, {"text_idx": "#000054", "text": "Heleriin Paeoja: kaua peavad o\u0303petajad ootama, et midagi muutuks?"}, {"text_idx": "#000055", "text": "Rene Leiner: kaua vo\u0303ib termomeetriga vanust mo\u0303o\u0303ta?"}, {"text_idx": "#000056", "text": "Marju Ja\u0308rvpo\u0303ld: o\u0303petajato\u0308o\u0308 atraktiivsus ja muudatused pensioniarvestuses"}, {"text_idx": "#000057", "text": "Rein Sikk: ku\u0308lakooli pa\u0308a\u0308stab valimistel kandideeriv o\u0303petaja"}, {"text_idx": "#000060", "text": "Asser: tasuta ko\u0303rghariduse tagamiseks ja\u0308a\u0308b aastas puudu 75-80 miljonit eurot"}, {"text_idx": "#000062", "text": "Anett Pullerits: kes vo\u0303idab surnud o\u0303petajast?"}, {"text_idx": "#000063", "text": "Liina Kersna: o\u0303petaja tass peab olema ta\u0308is"}, {"text_idx": "#000064", "text": "Lauri To\u0303nspoeg: kaugo\u0303pe pole saatanast"}, {"text_idx": "#000065", "text": "Haridustehnoloog: YouTube'i videod vo\u0303ivad pa\u0308a\u0308sta reaalainete o\u0303ppe"}, {"text_idx": "#000066", "text": "Eve Eisenschmidt: loome o\u0303petajatele ihaldusva\u0308a\u0308rse to\u0308o\u0308keskkonna"}, {"text_idx": "#000067", "text": "Madis Somelar: oleme seadmas ohtu tulevaste po\u0303lvkondade haridust"}, {"text_idx": "#000068", "text": "Otse kell 10: riigikogu arutab o\u0303petajate ja\u0308relkasvu muret"}, {"text_idx": "#000070", "text": "Eve Neumann: pillio\u0303ppe alustamine ei ta\u0308henda, et lapsest peaks saama muusik"}, {"text_idx": "#000071", "text": "Riina Solman: miks on oluline minna ja kuidas saaks tulla?"}, {"text_idx": "#000072", "text": "Mari Kalma: kas omavalitsuste palgal on liiga palju to\u0308o\u0308tajaid?"}, {"text_idx": "#000073", "text": "Kadri Klementi: hea koolihoone on nagu o\u0303pik"}, {"text_idx": "#000074", "text": "Otse kell 10: konverents \"Ennast juhtiv ja va\u0308a\u0308rtust loov noor ei ole imeloom\""}, {"text_idx": "#000075", "text": "Helena Tulve: koolidirektori lapselapsena pidin olema ko\u0303iges parim"}, {"text_idx": "#000076", "text": "Heidi Uustalu: koosto\u0308o\u0308s peitub jo\u0303ud, pa\u0308riselt"}, {"text_idx": "#000077", "text": "Ulla Ilisson: valmistudes kohtumiseks tundmatuga"}, {"text_idx": "#000078", "text": "Margit Hiiet: aeg anda haridusele hoogu"}, {"text_idx": "#000080", "text": "Madis Somelar: vigade va\u0308ltimisest o\u0303ppekirjanduses"}, {"text_idx": "#000081", "text": "O\u0303petajad heidavad ministeeriumile ette suhtlemist jo\u0303upositsioonilt"}, {"text_idx": "#000083", "text": "Art Leete: vo\u0303itlus handi nafta pa\u0308rast"}, {"text_idx": "#000084", "text": "Anna-Liisa Blaubru\u0308k: meediapa\u0308devuse arendamine hoiab ajakirjandusvabadust"}, {"text_idx": "#000085", "text": "Enn Tupp: pidage so\u0303da, aga mitte minu o\u0303ues"}, {"text_idx": "#000086", "text": "Varro Vooglaid: advokaatidest va\u0308ljapressijad tuleb korrale kutsuda"}, {"text_idx": "#000087", "text": "Madis Mu\u0308ller: intresside to\u0303stmine ja\u0308tkub kiire hinnakasvu pidurdamiseks"}, {"text_idx": "#000088", "text": "Helen Sildna: Eesti muusika prestiiz\u030ci to\u0303stmine on meie ko\u0303igi u\u0308lesanne"}, {"text_idx": "#000091", "text": "Eesti tennisemeeskond langes Davise karikasarjas astme vo\u0303rra madalamale"}, {"text_idx": "#000092", "text": "Tartu pikk vo\u0303iduseeria katkes, Vo\u0303ru teenis vajalikku punktilisa"}, {"text_idx": "#000093", "text": "Luurejuht Budanov saab Ukraina uueks kaitseministriks"}, {"text_idx": "#000094", "text": "Reznikov: Venemaa suurpealetung vo\u0303ib alata juba veebruaris"}, {"text_idx": "#000095", "text": "Uibo: rekordeid ei tulnud, aga tulemused olid mo\u0303istlikud"}, {"text_idx": "#000096", "text": "Flora alistas viimase minuti va\u0308ravast Austria viienda meeskonna"}, {"text_idx": "#000098", "text": "\"AK. Na\u0308dal\" uuris, kui suured lugemishuvilised on saarlased"}, {"text_idx": "#000099", "text": "\"AK. Na\u0308dal\": kuidas su\u0308nnivad erakondade reitingud ja milline on nende mo\u0303ju?"}, {"text_idx": "#000100", "text": "Va\u0308givallalaine riigis on rootslasi pannud ra\u0308a\u0308kima kadunud po\u0303lvkonnast"}, {"text_idx": "#000101", "text": "Peipsi talvine o\u0308o\u0308so\u0308o\u0308ming meelitas kohale sajad inimesed"}, {"text_idx": "#000102", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]